Oravská lesná železnica

|}

Oravská lesná železnica (skr. OLŽ) je v súčasnosti turistická železnica medzi stanicami Tanečník a sedlo Beskyd na Orave. Stanica Sedlo Beskyd bola poslednou piatou úvraťou úvraťového úseku spájajúceho historickú zaniknutú OLŽ s Kysuckou lesnou železnicou  (skratka KLŽ). OLŽ a KLŽ spojením vytvorili Kysucko-oravskú lesnú železnicu (skratka KOLŽ). Historická OLŽ viedla z Lokce do Erdútky a slúžila na zvážanie dreva.

Dejiny 
Pôvodná trať na zvážanie dreva bola uvedená do prevádzky 27. júla 1918 na trati Oravská Lesná cez Zákamenné do Lokce, ale nebola napojená na verejnú železničnú sieť. Z toho dôvodu sa v roku 1926 dobudoval spojovací úsek ku kysuckej železnici. Vzniknutá KOLŽ bola v prevádzke do roku 1967. Spojovací úsek je výnimočný tým, že stavitelia prekonali veľké výškové prevýšenie z Oravy na Kysuce pomocou piatich úvratí.

Rekonštrukcia 
Vďaka aktivite pamiatkového úradu a občanov nedošlo k demontovaniu spojovacieho úseku od stanice Chmúra po stanicu Tanečník. Vďaka tomu v rokoch 20052007 bola oravská časť železnice zrekonštruovaná podľa projektu Oravského múzea s príspevkom z Európskeho fondu regionálneho rozvoja. Turistická prevádzka bola spustená 31. mája 2008.

Prevádzkovateľ 
Prevádzkovateľom železnice je Oravské múzeum Pavla Országha Hviezdoslava v Dolnom Kubíne, ktorého zriaďovateľom je Žilinský samosprávny kraj.

Vozidlá 
 Parná lokomotíva ČKD D760/90 1441/1928 („Gontkulák“)
 Dieselové lokomotívy DH 100/1, DH 100/3 a DH 100/4
 Motorová drezina V 760 001
 Osobné vozne, nákladné vozne, špeciálne vozidlá

Prevádzka 
Železnica je v prevádzke celoročne mimo apríla (len Veľká noc), novembra a decembra (len Mikulášske a Silvestrovské jazdy). Východzou stanicou pre všetky vlaky je údolná stanica Tanečník. Vlaky jazdia podľa cestovného poriadku a ich odchody z Tanečníka sú:

 * vlak o 9:30 h jazdí počas letnej sezóny (1. máj31. október)
 ** vlak o 17:00 h jazdí cez víkendy a štátne sviatky počas letnej sezóny (1. máj31. október)
 celá prehliadka trvá približne hodinu, jazda na stanicu Beskyd 1520 minút. Tam si vlak urobí prestávku približne 20 min. počas ktorej môžete vystúpiť na vyhliadkovú vežu nad stanicou alebo si pozrieť goralskú drevenicu s múzeom. Vlak potom odchádza naspäť.
 V letnej sezóne je železnica otvorená každý deň, na jar a na jeseň prebieha v niektoré dni údržba železničnej trate a počas niektorých zimných dní aj údržba vozidiel. Mimo letnej sezóny preto sledujte otváracie hodiny na stránke múzea

Pozri aj 
 Kysucko-oravská lesná železnica
 Historická lesná úvraťová železnica
 Kysucká lesná železnica

Referencie

Literatúra

Iné projekty

Externé odkazy 
 Oravská lesná železnica na webe Oravského múzea
 Oravská lesná železnica na portáli Vlaky.net

Úzkorozchodné železničné trate na Slovensku
Trate s rozchodom 760 mm
Technické pamiatky na Slovensku
Doprava v okrese Námestovo
Oravská Lesná
Zákamenné